And the Band Played On

***And the Band Played On*** je nagrađivani televizijski film iz 1993. godine, snimljen prema istoimenoj knjizi autora Randya Shiltsa. Film je režirao Roger Spottiswoode.

Film je premijerno prikazan na Montreal Film Festivalu, pre nego što je počeo da se emituje na HBO-u, septembra 1993. godine.

## Radanja
U prologu se prikazuje američki epidemiolog, Don Francis koji 1976. godine na obalama Ebole nalazi selo čija je cela populacija umrla od nepoznate bolesti, kasnije nazvana Ebola. Ovo je njegov prvi susret sa takvom epidemijom i slike spaljivanja tela umrlih proganjaće ga kasnije, kada se bude susreo sa epidemijom AIDS-a i HIV-om, radeći u Centru za kontrolu bolesti i prevenciju.

Godine 1981. broj obolelih i umrlih od nepoznate bolesti počinje da se povećava, a bolest, iz nepoznatih razloga zahvata gej populaciju u San Franciscou, Los Angelesu i New Yorku. Radeći u lošim tehničkim uslovima, skučenom prostoru i bez dovoljnih novčanih sredstava, Francis dolazi u sukob sa političarima, Reganovom administracijom i brojnim članovima medicinske zajednice, ali i sa članovima gej zajednice, među kojima ima onih koji ga podržavaju, kao što je Bill Kraus, ali i onih koji smatraju da je njegov rad mešanje u njihov način života, posebno kada predloži da se zatvore gej kupatila. Dok on pokušava da dokaže da se radi o seksualno prenosivom virusu, njegov rad je otežan suparništvom koje se razvija između Francuza i Amerikanaca, posebno Roberta Galloa, koji želi da pokupi svu slavu za identifikovanje retrovirusa. U međuvremenu, broj žrtava raste.

## Uloge
U filmu se pojavljuje veliki broj poznatih glumaca u manjim ulogama, koji su time želeli da daju svoj doprinos jačanja vidljivosti problema AIDS-a

Neki od glumaca i glumica koji/e se pojavljuju u filmu su:

|-
|Matthew Modine || dr. Don Francis
|-
|Alan Alda || dr. Robert Gallo
|-
|Ian McKellen || Bill Kraus
|-
|Glenne Headly || dr. Mary Guinan
|-
|Richard Masur || William Darrow
|-
|Saul Rubinek || dr. Jim Curran
|-
|Lily Tomlin || dr. Selma Dritz
|-
|Jeffrey Nordling || Gaëtan Dugas
|-
|Donal Logue || Bobbi Campbell
|-
|B.D. Wong || Kico Govantes 
|-
|Patrick Bauchau || dr. Luc Montagnier
|-
|Nathalie Baye || dr. Françoise Barre
|-
|Phil Collins || Eddie Papasano
|-
|Richard Gere || Koreograf
|-
|David Marshall Grant || Dennis Seeley
|-
|Ronald Guttman || dr. Jean-Claude Chermann
|-
|Anjelica Huston || dr. Betsy Reisz
|-
|Ken Jenkins || dr. Dennis Donohue
|-
|Richard Jenkins || dr. Marc Conant
|-
|Tchéky Karyo || dr. Willy Rozenbaum
|-
|Peter McRobbie || dr. Max Essex
|-
|Charles Martin Smith || dr. Harold Jaffe
|-
|David Clennon || Mr. Johnstone
|-
|Swoosie Kurtz || Mrs. Johnstone
|-
|Lawrence Monoson || Chip
|-
|Stephen Spinella || Brandy Alexander
|}

U arhivskim snimcima u epilogu filma prikazane su brojne ličnosti koje su obolele ili umrle od AIDS-a, kao što su: Arthur Ashe, Brad Davis, Denholm Elliott, Rock Hudson, Magic Johnson, Liberace, Frieddie Mercury, Anthony Perkins i dr; kao i osobe koje su dale svoj doprinos borbi protiv AIDS-a, kao što su, na primer, Princeza Diana i Elizabeth Taylor.

## Nagrade
Film je dobio tri Emmy Awards i niz drugih nagrada, među kojima su GLAAD Media Award za najbolji TV film, Humanitas Prize, Montréal World Film Festival, i dr.

## Povezano
* AIDS
* Hronološki pregled događaja vezanih za HIV/AIDS

## Vanjske veze
*